b"\n_START_ARTICLE_\nTadeja Majeri\xc4\x8d\n_START_SECTION_\n2005\xe2\x80\x932012\n_START_PARAGRAPH_\nAvgusta 2005 je zaigrala na svojem prvem profesionalnem turnirju serije ITF v Portoro\xc5\xbeu. Naslednje leto je nastopila v prvem finalu turnirja serije ITF, nastopila pa je tudi na prvem turnirju serije WTA v Portoro\xc5\xbeu, kjer je izgubila v prvem krogu. Leta 2007 je posami\xc4\x8dno prvi\xc4\x8d in do sedaj edinkrat nastopila za slovensko reprezentanco v Pokalu federacij in osvojila svoj prvi posami\xc4\x8den turnir serije ITF. V letu 2008 je nastopila v treh finalih turnirjev ITF v konkurenci dvojic. Leta 2009 osvojila svoj drugi posami\xc4\x8den turnir serije ITF, leto kasneje pa prvi turnir serije ITF v dvojicah in drugi\xc4\x8d v svoji karieri zaigrala na turnirju serije WTA. Leta 2011 je osvojila svoj tretji posami\xc4\x8den turnir in drugi v dvojicah serije ITF. V letu 2012 je osvojila svoj \xc4\x8detrti posami\xc4\x8den turnir in tretji v dvojicah serije ITF.\n_START_SECTION_\n2013\n_START_PARAGRAPH_\nTo leto je zanjo prelomno. Osvojila je dva turnirja serije ITF, sploh prvi\xc4\x8d zaigrala v kvalifikacijah turnirja za Grand Slam, najvi\xc5\xa1je doslej pa je tudi na lestvici WTA. V svoji karieri je dosedaj v glavnem \xc5\xberebu turnirjev serije WTA zaigrala najve\xc4\x8dkrat. Prvi\xc4\x8d je nastopila na turnirju serije Premier 5 v Dohi, kjer je izgubila v 1. krogu. Prav tako je v uvodnem krogu izgubila v Budimpe\xc5\xa1ti in Bad Gasteinu._NEWLINE_Njen najve\xc4\x8dji uspeh kariere je uvrstitev v \xc4\x8detrtfinale turnirja WTA serije International v azerbajd\xc5\xbeanksem Bakuju, kjer je z 0-6, 4-6 izgubila proti izralelski igralki Shahar Pe'er."